CELEX: C2005/069/22
Language: fi
Date: 2005-03-19 00:00:00
Title: Asia C-36/05: Euroopan yhteisöjen komission 31.1.2005 Espanjan kuningaskuntaa vastaan nostama kanne

19.3.2005   
            
            
               FI
            
            
               Euroopan unionin virallinen lehti
            
            
               C 69/12
            
         Euroopan yhteisöjen komission 31.1.2005 Espanjan kuningaskuntaa vastaan nostama kanne
   (Asia C-36/05)
   (2005/C 69/22)
   Oikeudenkäyntikieli: espanja
   Euroopan yhteisöjen komissio on nostanut 31.1.2005 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat sen oikeudellisen yksikön virkamiehet Ramón Vidal ja Wouter Wils, prosessiosoite Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Espanjan kuningaskunta ei ole noudattanut vuokraus- ja lainausoikeuksista sekä tietyistä tekijänoikeuden lähioikeuksista henkisen omaisuuden alalla 19 päivänä marraskuuta 1992 annetun neuvoston direktiivin (1) 1 ja 5 artiklan mukaisia velvoitteitaan, koska se on vapauttanut lähes kaikki, ellei jopa kaikki, laitosten luokat velvollisuudesta maksaa tekijöille korvausta tekijänoikeuksilla suojattujen teosten julkisesta lainaamisesta
            
         
               2)
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 92/100/ETY 1 artiklassa asetetaan jäsenvaltioille velvollisuus myöntää tekijöille yksinoikeus teostensa lainaamista koskevan luvan myöntämiseen. Direktiivin 5 artiklan 1 kohdassa sallitaan, että jäsenvaltiot säätävät tätä yksinoikeutta koskevista poikkeuksista, kunhan tekijät saavat ainakin korvauksen luvattomista lainoista. Direktiivin 5 artiklan 3 kohdan mukaisesti jäsenvaltiot voivat ”vapauttaa” kyseisestä maksusta vain ”tietyt laitosten luokat”.
   Ley de Propiedad Intelectualin (LPI) (tekijänoikeuslaki) 17 ja 19 §:ssä myönnetään tekijöille pääsääntöisesti yksinoikeus teostensa lainaamista koskevan luvan myöntämiseen. LPI:in 32 §:n 2 momentissa kuitenkin jätetään tämä oikeus vaille tarkoitusta, koska siinä vapautetaan lähes kaikki, ellei jopa kaikki, lainat sekä velvollisuudesta hankkia etukäteen tekijältä lupa, että velvollisuudesta maksaa korvausta. Näin ollen komissio katsoo, että LPI:n 37 §:n 2 momentti on niiden velvollisuuksien vastainen, joita Espanjan kuningaskunnalle asetetaan direktiivin 1 artiklassa, kun sitä luetaan yhdessä direktiivin 5 artiklan 1 ja 3 kohdan kanssa.
   
      (1)  EYVL L 346, 27.11.1992, s. 61.